Document ID: 31994R0468

ΚΑΝΟΝΙΣΜΟΣ (ΕΚ) αριθ. 468/94 ΤΗΣ ΕΠΙΤΡΟΠΗΣ της 2ας Μαρτίου 1994 για την τροποποίηση του παραρτήματος VI του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), όπως τροποποιήθηκε τελευταία από τον κανονισμό (ΕΟΚ) αριθ. 2608/93 της Επιτροπής (2), και ιδίως το άρθρο 13,
Εκτιμώντας:
ότι, σύμφωνα με το άρθρο 16 παράγραφος 5 του κανονισμού (ΕΟΚ) αριθ. 2092/91, οποιαδήποτε χρήση ουσιών που δεν περιέχονται στο παράρτημα VI, απαγορεύεται δώδεκα μήνες μετά τη θέσπιση του παραρτήματος VI, ακόμη και εάν προηγουμένως οι ουσίες αυτές επιτρεπόντουσαν σύμφωνα με τις υπάρχουσες εθνικές διατάξεις-
ότι ορισμένα κράτη μέλη θεώρησαν ότι ορισμένα προϊόντα πρέπει να προστεθούν στο παράρτημα VI και υπέβαλαν αιτήσεις στην Επιτροπή για να υποστηρίξουν την εκτίμηση αυτή-
ότι, όπως φάνηκε από τις αιτήσεις αυτές, ότι ορισμένα συστατικά μη γεωργικής προέλευσης είναι απαραίτητα για να καταστήσουν δυνατή τη σωστή παραγωγή ή συντήρηση ορισμένων ειδών διατροφής- ότι τα συστατικά αυτά υπάρχουν πολύ συχνά στη φύση-
ότι, όπως φάνηκε από τις αιτήσεις αυτές, ορισμένα γεωργικά προϊόντα χρειάζεται να προστεθούν στο μέρος Γ του παραρτήματος VI και απαιτούνται επειδή τα προϊόντα αυτά φαίνεται ότι δεν παράγονται σε επαρκείς ποσότητες στην Κοινότητα σύμφωνα με τη βιολογική μέθοδο παραγωγής ενώ, αντίθετα, χρειάζεται να διαγραφούν ορισμένα άλλα προϊόντα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VI του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει τη δέκατη πέμπτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Μαρτίου 1994.

Labels: 7
3
17
6